
ประกาศองค์การบริหารส่วนตำบลปากพนังฝั่งตะวันออก
เรื่อง  การรับลงทะเบียนผู้สูงอายุเพื่อรับเงินเบี้ยยังชีพผู้สูงอายุ
ประจำปีงบประมาณ พ.ศ. 2560
-----------------------------------


ตามที่  กระทรวงมหาดไทยได้ประกาศใช้ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น  พ.ศ. 2552  เพื่อใช้ในการดำเนินการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น  ซึ่งตามความนัยข้อ 7  แห่งระเบียบกระทรวงมหาดไทย ฯ  กำหนดให้ภายในเดือนพฤศจิกายนของทุกปีให้ผู้ที่จะมีอายุ  60  ปีบริบูรณ์นับจนถึงวันที่  30  กันยายน  2559  (โดยเป็นผู้เกิดก่อนวันที่  1  ตุลาคม  2499)  และยังไม่เคยลงทะเบียนมาก่อนรวมทั้งผู้สูงอายุที่มีการย้ายภูมิลำเนาเข้ามาใหม่ในพื้นที่องค์การบริหารส่วนตำบลปากพนังฝั่งตะวันออก  ให้มาแสดงความจำนง  โดยการขอลงทะเบียนเพื่อขอรับเบี้ยยังชีพผู้สูงอายุ   เพื่อเป็นข้อมูลในการเตรียมของบประมาณในการดำเนินงานเรื่องเบี้ยยังชีพผู้สูงอายุ  ประจำปีงบประมาณ  พ.ศ. 2560  นั้น


เพื่อให้การดำเนินงานรับลงทะเบียนผู้มีสิทธิรับเงินเบี้ยยังชีพผู้สูงอายุดังกล่าว  เป็นไปด้วยความเรียบร้อย  องค์การบริหารส่วนตำบลปากพนังฝั่งตะวันออก  จึงประกาศให้ผู้สูงอายุที่มีคุณสมบัติตามหลักเกณฑ์ต่อไปนี้  และมีความประสงค์จะขอรับการสงเคราะห์เบี้ยยังชีพผู้สูงอายุไปติดต่อยื่นคำร้องขอลงทะเบียนตามวัน  เวลา  และสถานที่ที่องค์การบริหารส่วนตำบลปากพนังฝั่งตะวันออก  ได้ประกาศกำหนดโดยผู้สูงอายุที่จะมีสิทธิได้รับเงินเบี้ยยังชีพ  จะต้องมีคุณสมบัติ  และดำเนินการ  ดังต่อไปนี้


1.  คุณสมบัติของผู้มีสิทธิได้รับเงินเบี้ยยังชีพผู้สูงอายุ

ผู้มีคุณสมบัติได้รับเงินเบี้ยยังชีพผู้สูงอายุ  ต้องเป็นผู้มีคุณสมบัติ  ดังต่อไปนี้

(1)  มีสัญชาติไทย

(2)  มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน

(3)  มีอายุ  60  ปี บริบูรณ์นับจนถึงวันที่  30  กันยายน  2559  (โดยเป็นผู้ที่เกิดก่อนวันที่ 1 ตุลาคม 2499) ซึ่งได้ลงทะเบียนและยื่นคำร้องขอรับเบี้ยยังชีพผู้สูงอายุต่อองค์กรปกครองส่วนท้องถิ่น

(4)  ไม่เป็นผู้ที่ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กร
ปกครองส่วนท้องถิ่นได้แก่  ผู้รับเงินบำนาญ  เบี้ยหวัด  บำนาญพิเศษ  หรือเงินอื่นใดในลักษณะเดียวกันผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น  ผู้ที่ได้รับเงินเดือน  ค่าตอบแทน  รายได้ประจำ              หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น  พ.ศ.  2548
/ 2.  ขั้นตอน…

2.  ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยยังชีพผู้สูงอายุ
ให้ผู้สูงอายุที่มีคุณสมบัติดังกล่าวข้างต้น  ยื่นคำขอลงทะเบียนรับเงินเบี้ยยังชีพผู้สูงอายุด้วยตนเอง  หรือในกรณีที่มีความจำเป็นผู้สูงอายุที่ไม่สามารถยื่นคำขอลงทะเบียนด้วยตนเองได้  อาจมอบอำนาจเป็นลายลักษณ์อักษรให้แก่ผู้อื่นเป็นผู้ยื่นคำขอลงทะเบียนขอรับเงินเบี้ยยังชีพผู้สูงอายุแทนได้  (ผู้ที่ทำการแทนผู้สูงอายุจะต้องนำสำเนาบัตรประจำตัวประชาชนและสำเนาทะเบียนบ้านมาด้วย)  รับลงทะเบียนในระหว่างวันที่  1 - 30  พฤศจิกายน  2558                   ณ  องค์การบริหารส่วนตำบลปากพนังฝั่งตะวันออก  พร้อมหลักฐาน  ดังต่อไปนี้
(1) บัตรประจำตัวประชาชน  หรือบัตรอื่นที่ออกโดยหน่วยงานของรัฐที่มีรูปถ่าย  พร้อมสำเนา
(2) ทะเบียนบ้านพร้อมสำเนา
(3) สมุดบัญชีเงินฝากธนาคารพร้อมสำเนา  (ธนาคารเพื่อการเกษตรและสหกรณ์การเกษตร             สาขาปากพนัง)



จึงประกาศมาเพื่อทราบโดยทั่วกัน




ประกาศ  ณ  วันที่          เดือน ตุลาคม   พ.ศ. 2558
(นายบุญโชค  ขำปราง)
นายกองค์การบริหารส่วนตำบลปากพนังฝั่งตะวันออก

